stanford-oval/wikipedia huggingface dataset:
Colleen Thibaudeau

Colleen Thibaudeau (29. joulukuuta 1925 Toronto, Ontario – 6. helmikuuta 2012 London, Ontario) oli kanadalainen runoilija ja novellikirjailija.
Thibaudeau oli John Stewart Thibaudeaun ja tämän vaimon Alice Prycen tytär. Isä oli acadialaista syntyperää ollut high schoolin rehtori, ja äiti oli belfastilaissyntyinen. Thibaudeau varttui Ontarion St. Thomasissa. Hän opiskeli Toronton yliopistossa, jossa hän omaksui vaikutteita Margaret Avisonilta ja teki vuonna 1949 maisterintyönsä aikansa kanadalaisesta runoudesta. Syntymäpäivänään 29. joulukuuta 1951 Thibaudeau meni naimisiin runoilija, näytelmäkirjailija James Reaneyn kanssa. Pariskunnalle syntyi kolme lasta: James, Susan ja vuonna 1966 aivokalvontulehdukseen menehtynyt John. Vuonna 1965 ilmestyi Thibaudeaun ensimmäinen kirja (Lozenges: Poems in the Shapes of Things), jota seurasivat hänelle laajan lukijakunnan tuoneet kokoelmat Ten Letters (1975) ja My Granddaughters Are Combing Out Their Long Hair (1977). Hänen myöhempiä teoksaan olivat The Martha Landscapes (1984), The Artemesia Book (valikoituja ja uusia runoja, 1991) ja The "Patricia" Album (1992).
Thibaudeau asui perheensä kanssa muun muassa Winnipegissä ja Victoriassa, mutta suurimman osan ajasta Ontarion Londonissa. Hän sai runoihinsa usein inspiraationsa kodin sisältä ja tavallisista kodin esineistä. Thibaudeau kuoli Londonissa yliopistollisessa sairaalassa kärsittyään useita kertoja toistuneista aivoverenkiertohäiriöistä.
Coton Sport FC de Garoua

| Coton Sport |
| --- | --- |
Koko nimi:  Coton Sport FC de Garoua
Perustettu:  1986
Kaupunki:  Garoua, Kamerun
Sarja:  Elite One
Sarjataso:  1.
Infobox OKVirheellinen NIMI-arvo: 
Coton Sport FC de Garoua, lyhyemmin Coton Sport, on kamerunilainen jalkapalloseura maan pohjoisosassa sijaitsevasta Garouasta.
Coton Sport perustettiin 1986. Seura pelasi 2. sarjatasolla vuoteen 1993 asti, minkä jälkeen siitä on tullut Kamerunin menestynein seurajoukkue. Coton Sport on voittanut maan mestaruuden 17 kertaa ja cupin kuudesti. Coton Sport ylsi vuonna 2008 Afrikan Mestarien liigassa loppuotteluun, mutta hävisi sen egyptiläiselle Al-Ahlille yhteismaalein 2–4.
Coleochaetophyceae

| Coleochaetophyceae |
| --- | --- |

Tieteellinen luokittelu
Kunta::  Kasvit Plantae
Kaari::  Näkinpartaislevät Charophyta
Luokka::  Coleochaetophyceae  Bessey ex Woods
Infobox OKNimi-testi OK: 
Coleochaetophyceae on näkinpartaisleviin kuuluva luokka. Siihen kuuluu kaksi heimoa, joissa on kuusi sukua ja 31 lajia. Nämä näkinpartaislevät tuottavat happea, ovat fotoautotrofisia ja elävät makeassa vedessä.
Chosen Jacobs

| Chosen Jacobs |
| --- | --- |
 Chosen Jacobs vuonna 2019.
Henkilötiedot
Syntynyt: 1. heinäkuuta 2001 (ikä 23) Springfield, Massachusetts, Yhdysvallat
Ammatti:  näyttelijä, laulaja, muusikko
Näyttelijä
Aktiivisena:  2016–
Merkittävät roolit:  Will Grover (Havaiji 5-0) Mike Hanlon (Se)
Aiheesta muualla
IMDb 
Elonet
Chosen Jacobs (s. 1. heinäkuuta 2001 Springfield, Massachusetts) on yhdysvaltalainen näyttelijä. Hänet tunnetaan Will Groverin roolista televisiosarjassa Havaiji 5-0 (2016–2018) ja Mike Hanlonin roolista elokuvassa Se (2017).
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 2016 | Hooky | Bradley |  |
| 2016 | Remnants | George | lyhytelokuva |
| 2017 | Se | Mike Hanlon |  |
| 2017 | Cops and Robbers | nuori Michael |  |
| 2019 | Se: Toinen luku | nuori Mike Hanlon |  |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta |
| --- | --- | --- | --- |
| 2016–2018 | Havaiji 5-0 | Will Grover | 7 jaksoa |
| 2018 | American Woman | William | Jakso: "The Heat Wave" |
| 2018 | Castle Rock | Wendell Deaver | 4 jaksoa |
| 2020 | God Friended Me | Zack Waller | 4 jaksoa |
| 2020 | When the Streetlights Go On | Charlie Chambers | päärooli |
Aiheesta muualla

Chosen Jacobs Internet Movie Databasessa. (englanniksi)
Colleen Lee

Ka Ling Colleen Lee (s. 11. lokakuuta 1980 Hongkong) on hongkongilainen pianisti.
Lee sai vuonna 2003 diplomin Hongkongin esittävien taiteiden akatemiasta, jossa hänen opettajansa oli Eleanor Wong. Hän täydensi opintojaan Hannoverin musiikki-, teatteri- ja mediayliopistossa Arie Vardin johdolla. Sittemmin Lee on itse opettanut Hongkongin esittävien taiteiden akatemiassa.
Lee on saavuttanut menestystä eri kilpailuissa, esimerkiksi vuonna 2005 kuudennen sijan 15. kansainvälisessä Frédéric Chopin -pianokilpailussa Varsovassa. Hän on esiintynyt monien orkesterien, kuten Walesin BBC-kansallisorkesterin ja Hongkongin filharmonisen orkesterin kanssa. Kaudella 2010–2011 Lee oli Hong Kong Sinfoniettan taiteilijakumppani ja osallistui orkesterin kiertueelle Italiaan sekä Etelä-Amerikkaan. Hän on levyttänyt Frédéric Chopinin ja Domenico Scarlattin teoksia.
Aiheesta muualla

Viralliset sivut (englanniksi)
Caterina Valente

| Caterina Valente |
| --- | --- |
 Valente vuonna 1966
Henkilötiedot
Syntynyt: 14. tammikuuta 1931 Pariisi, Ranska
Kuollut: 9. syyskuuta 2024 (93 vuotta) Lugano, Sveitsi
Ammatti:  laulaja, tanssija
Muusikko
Aktiivisena:  1953–2003
Tyylilajit:  popmusiikki, vocal jazz (käännä suomeksi), Bossa nova ja iskelmämusiikki 
Soittimet:  akustinen kitara, laulu
Levy-yhtiöt:  Polydor, Philips, RCA Victor, Decca, Ariston, RCA Italiana, London, Durium
Aiheesta muualla
www.caterinavalente.com
  [ Muokkaa Wikidatassa ] [ ohje ]  
Caterina Valente (14. tammikuuta 1931 Pariisi, Ranska – 9. syyskuuta 2024) oli italialainen laulaja, tanssija ja näyttelijä.
Italialaisen taiteilijaperheen tytär oli varsinkin 1950-luvun puolivälistä seuraavan vuosikymmenen puoliväliin oikea maailmantähti. Häntä voidaan kutsua todelliseksi moniosaajaksi. Hän puhui sujuvasti kuutta eri kieltä, mutta levytti peräti kahdellatoista kielellä, muun muassa saksaksi, portugaliksi, japaniksi, hollanniksi ja kreikaksi.
Elämä ja ura

Caterina Valente avioitui 1952 jonglööri Erik van Aronin (Gerd Eric Horst Scholz) kanssa. Muusikko Eric van Aron (s. 1958) on heidän poikansa. Valenten ensimmäiset levytyssopimukset olivat Kurt Edelhagenin ja Werner Müllerin orkestereiden solistina. Kuubalaisen Ernesto Lecuonan säveltämien (muun muassa ”Malaguena” ja ”The Breeze and I”) levytyksillä Valente nousi samoihin aikoihin myös Yhdysvaltojen myyntilistoille. Vuonna 1955 hän esiintyi ”Golgate Comedy Hour” -ohjelmassa yhdessä Gordon MacRaen kanssa. Valente sai oman televisio-ohjelman saksalaisella tv-kanavalla jo vuonna 1957, ja sitä tuotettiin aina 1980-luvulle saakka. Hänellä oli oma tv-ohjelma myös Italiassa, Itävallassa ja Sveitsissä. Vuosina 1966–1972 hän oli vakituinen vieras Dean Martin Show -ohjelmassa, ja hän vieraili myös Perry Comon ja Danny Kayen tv-ohjelmissa. 1960-luvun puolivälissä hän työskenteli legendaarisen Claus Ogermannin kanssa ja levytti hänen säveltämäänsä musiikkia italiaksi ja englanniksi Decca- ja London-levymerkeille. Vuonna 1972 hän avioitui brittiläisen pianistin Roy Buddin kanssa. Heillä on poika Alexander, mutta he erosivat 1979.
Saksassa hän oli iskelmämusiikin pääesittäjä. Siellä hän levytti Cole Porterin ”I love Paris”, ”Ganz Paris träumt von der Liebe”, jota myytiin runsaat 500 000 kappaletta 1954.
Suomessa hänen suurimpia hittejään oli 1959 ”Rote Rosen werden blüh'n” (Beethovenin Für Elisestä muokattu iskelmä, jonka teki samana vuonna suomeksi Tuula Ikäheimo nimellä ”Kaipuun kukka”), 1960 ”Oh Valentino” ja ”Sucu Sucu”. Caterina Valente esiintyi Suomessa vuonna 1960 Tesvision viihdeohjelmasarjassa ”Aikamme huiput”. Tämä ohjelma lähetettiin suorana Helsingin Ruotsalaisesta Teatterista. Sarjan muita huippuvieraita olivat muun muassa tanskalainen lauluduo Nina ja Frederik sekä Hollywood-tähti Jayne Mansfield.
Vuosien aikana hän levytti tai esitti monien kansainvälisten artistien, kuten Louis Armstrongin, Benny Goodmannin, Ella Fitzgeraldin, Woody Hermanin, Tommy Dorsey Orchesteran, Buddy Rich, Sy Oliverin, Claus Ogermanin ja Chet Bakerin kanssa. Hän esiintyi myös elokuvissa. Vuonna 1962 Valente vieraili Yhdysvalloissa huippusuositun Perry Como show’n tähtivieraana. Suomessakin nähdyssä jaksossa Perry Como esitti hänelle varta vasten sävelletyn serenadin nimeltä ”Caterina”. Kappaleesta tehtiin Suomessa samanniminen kotimainen versio Eino Grönin esittämänä.
Maaliskuussa 2002 Caterina Valente sai elämäntyöstään saksalaisen Echo-Press-esityspalkinnon.
Palkintoja

1959 Grammy-palkinto
1966 Goldene Kamera, Saksa
2002 Echo
2005 Bambi
Albumit

Yhdysvallat
The Hi-Fi Nightingale, 1956
Arriba, 1959
Golden Favorites
Rendezvous with Caterina
Brasilia
Serenata d'amore
A Poliglata de CanCao
Peru
Caterina Cheric, Polydor 46310
Argentiina
Una Cita Con Caterina Valente
Ole caterina
Kolumbia
Cosmopolitan Lady
Britannia
Caterine Valente's Greatest Hits, 1965
Australia
Plenty Valente
Saksa
Plenty Valente, 1957
A date with Caterina Valente
I Happen to like New York
Portrait in Music
The Best of Caterina Valente
Japani
Cosmopolitan Lady, 10 tuuman LP
Caterina latin Album, 1963
De Luxe Latin Album, 1966
Etelä-Afrikka
Latein Amerinkaniske Rhytmein
Aiheesta muualla

Wikimedia Commonsissa on kuvia tai muita tiedostoja aiheesta .
Caterina Valenten viralliset sivut
Caterina Valente Internet Movie Databasessa. (englanniksi)
Caterina Valente esiintymässä Berliinissä vuonna 1984.
Caterina Valente vuonna 1966
Chorus Iuvenalis

Chorus Iuvenalis on suomalainen kuoro Turusta, joka teki pitkäsoiton Finnlevy-levymerkille.
Diskografia

Laulan ja laulan, Finnlevy (1975)
Aiheesta muualla

Chorus Iuvenalisin esitystuotanto Suomen äänitearkistossa (1901–1999)
Curtis Sanford

Curtis Sanford pelaamassa Vancouver Canucksin joukkueessa vuonna 2008.
Curtis Sanford (s. 5. lokakuuta 1979 Owen Sound, Ontario, Kanada) on kanadalainen uransa lopettanut jääkiekkomaalivahti. Hän edusti NHL-liigassa St. Louis Bluesia, Vancouver Canuksia ja Columbus Blue Jacketsia sekä KHL:ssä Lokomotiv Jaroslavia.
Sanfordia ei ole varattu NHL:ään.
Colleen Haskell

Colleen Marie Haskell (s. 6. joulukuuta 1976) on yhdysvaltalainen näyttelijä. Kansainvälisesti hänet muistetaan parhaiten Riannan roolista elokuvassa Elukka (2001). Hän kilpaili myös Selviytyjien ensimmäisellä tuotantokaudella Malesiassa.
Bethesdassa, Marylandissa syntynyt Haskell valmistui Walter Johnson High Schoolista ja Georgian yliopistosta.
Aiheesta muualla

Colleen Haskell Internet Movie Databasessa. (englanniksi)
Curtis Sheptak

| Curtis Sheptak> Henkilötiedot |
| --- | --- |
Syntynyt: 19. marraskuuta 1974 (ikä 49) Leduc, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  89 kg
Pelaajaura
Pääsarjaura:  1994–2003
Seurat:  Northern Michigan Univ. (NCAA) Portland Pirates (AHL) Utah Grizzlies (IHL) Saint John Flames (AHL) Ässät (SM-liiga) SERC Wild Wings (DEL) HC La Chaux-de-Fonds (NLB) Bracknell Bees (BNL) Colorado Eagles (CHL) Fresno Falcons (ECHL) Moskitos Essen (GER II)
NHL-varaus:  160. varaus, 1994 Edmonton Oilers
Curtis Sheptak (s. 19. marraskuuta 1974 Leduc, Alberta, Kanada) on kanadalainen entinen jääkiekkoilija. Sheptak pelasi puolustajana ja oli pelityyliltään varsin kovaotteinen. Edmonton Oilers varasi Sheptakin vuonna 1994 seitsemännellä kierroksella kaikkiaan 160. pelaajana. Oilers oli saanut varausvuoron osana Fredrik Olaussonin kauppaa Winnipeg Jetsistä Edmontoniin. Sheptak ei kuitenkaan koskaan pelannut ensimmäistäkään ottelua NHL:ssa.
Sheptak pelasi neljä kautta NCAA-yliopistoliigaa Northern Michigan Universityn joukkueessa. Yliopistouran jälkeen Sheptak siirtyi IHL-joukkue Utah Grizzliesin vahvuuteen jossa pelasi 60 ottelua. Kesken kauden hän vaihtoi Utahista AHL-joukkue Portland Piratesin riveihin, jossa pelasi 13 ottelua. Seuraavalla kaudella Sheptak pelasi 21 ottelua Calgary Flamesin farmijoukkue Saint John Flamesin riveissä ja 36 ottelua Kanadan maajoukkueen mukana.
Kaudeksi 2000–2001 Sheptak solmi sopimuksen Porin Ässien SM-liigajoukkueeseen. Porissa Sheptak viihtyi kaksi vuotta pelaten 105 ottelua. Pelaamissaan otteluissa Sheptak teki 14 maalia ja antoi 17 syöttöä. Jäähyllä Sheptak istui 271 minuuttia. Kahden kauden aikana Sheptak tappeli neljästi.
Kahden Suomessa pelatun kauden jälkeen Sheptak siirtyi Saksan DEL-liigaan SERC Wild Wingsin joukkueeseen jossa pelasi 52 runkosarjan ottelua ja niiden päälle kuusi ottelua putoamiskarsinnoissa.
Saksassa vietetyn vuoden jälkeen seuraava pelipaikka löytyi Sveitsin B-liigasta HC La Chaux-de-Fondsin joukkueesta. Sieltä hän kuitenkin siirtyi 11 ottelun jälkeen Englantiin, Bracknell Beesin joukkueeseen ja sieltä edelleen kahdeksan pelatun ottelun jälkeen takaisin Pohjois-Amerikkaan CHL:n Colorado Eaglesiin. Coloradossa Sheptak ehti pelaamaan kuudessa runkosarjan ottelussa ja lisäksi neljässä playoff-ottelussa. Seuraavan kauden Sheptak pelasi ECHL-liigan Fresno Falconsin joukkueessa. 53 ottelussa syntyi tehot 5+13. Jäähyjä hänelle vihellettiin tavanomaiset 120 minuuttia.
Kaudelle 2005–2006 Sheptak palasi Saksaan, kakkostasolla pelaavaan Moskitos Essenin joukkueeseen. Runkosarjan 49 ottelun jälkeen Sheptak pelasi vielä yhdeksän ottelua karsintasarjassa. Kausi jäi Sheptakin uran viimeiseksi.
Charles H. Cecil Studios

Charles H. Cecil Studios on  Firenzessä Italiassa sijaitseva ateljeetyyppinen taidekoulu. Koulua johtaa taidemaalari Charles Cecil. Studio tunnettiin ennen nimellä Cecil-Graves Studios, kunnes Daniel Graves 1991 perusti Florence Academy of Artin ja Cecil studios jäi vanhaan Cecil-Graves Studiosin tiloihin muuttaen nimekseen Charles H. Cecil Studios.
Filosofiaa

Pääperiaate opetuksessa on elävästä mallista piirtäminen. Charles Cecilin opettamassa sight-size-tekniikkassa malli piirretään, maalataan tai muotoillaan savesta samaan kokoon kuin se nähdään. Teline asetetaan mallin viereen ja astutaan muutama askel taaksepäin merkitylle kohdalle, jossa mittasuhteita vertaillaan. Tämän jälkeen astutaan takaisin telineelle merkitsemään mitat. Oikein ymmärrettynä sight-size ei ole mekaaninen tekniikka vaan tapa nähdä asioita. Monet taiteilijat ovat käyttäneet ja käyttävät yhä tätä tapaa elävästä mallista työskennellessä. Cecil uskoo, että ateljeetraditio on korvaamaton taiteen uudistaja figuratiivisen taiteen kohdalla.
Opetusohjelma

Ensimmäisenä vuonna piirretään hiilellä antiikin ja renessanssin kipsijäljennösten mukaan. Perustaitojen harjaannuttua kipsien parissa jatketaan elävän mallin tai muotokuvapiirustuksen parissa. Muotokuvapiirustus aloitetaan ensimmäisen vuoden loppupuolella. Anatomian ja kolmiulotteisen muodon opiskelussa oppilaat muovailevat mallia savesta sight-size-tekniikkaa käyttäen.
Toisena vuotena keskitytään sight-size-muotokuva- ja figuurimaalaukseen. Opiskeluun kuuluu myös maalauksen materiaalioppia kuten pohjustusta ja öljyvärien hiertämistä.
Kolmantena vuonna on suurikokoisten figuurimaalausten ja muotokuva- sekä kuvanveistoprojektien vuoro. Entiset oppilaat palaavat joskus maalaamaan kolmannen vuoden oppilaitten ryhmän kanssa. Oppilaat voivat myös jatkaa neljännelle vuodelle tai palata myöhemmin jatkamaan opintojaan.
Koulusta valmistuneita taidemaalareita ovat muiden muassa Nicholas Beer ja Matthew Collins.
Aiheesta muualla

Kotisivut
Clay Mathematics Institute

Clay Mathematics Institute (tunnetaan paremmin suomeksi Clay-instituuttina) on Cambridgessa, Massachusettsissa toimiva yksityisrahoitteinen säätiö, joka on omistautunut matematiikan tutkimuksen tukemiseen.
Clay-instituutti on erityisen tunnettu seitsemästä Millennium-ongelmastaan. Instituutti jakaa miljoonan dollarin Millennium-palkinnon henkilölle tai henkilöille, jotka ensimmäisenä ratkaisevat jonkin Millennium-ongelmista. Ongelmat ovat:
P=NP
Hodgen konjektuuri
Poincarén konjektuuri (ratkaistu)
Riemannin hypoteesi
Yang-Millsin olemassaolo
Navierin–Stokesin yhtälöt
Birchin ja Swinnerton-Dyerin konjektuuri
Palkinto on perustettu vuonna 2000, ja toistaiseksi yksi seitsemästä ongelmasta on ratkaistu.
Clay-instituutin seitsemän Millennium-ongelmaa
P=NP
Hodgen otaksuma
Poincarén otaksuma (ratkaistu)
Riemannin hypoteesi
Yangin–Millsin olemassaolo
Navierin–Stokesin yhtälöt
Birchin ja Swinnerton-Dyerin konjektuuri
Clay Ives

| Mitalit> Maa:   Yhdysvallat.Miesten ohjaskelkkailu. Olympialaiset  | Mitalit> Maa:   Yhdysvallat.Miesten ohjaskelkkailu. Olympialaiset  | Mitalit> Maa:   Yhdysvallat.Miesten ohjaskelkkailu. Olympialaiset  | Maa:   Yhdysvallat> Miesten ohjaskelkkailu. |
| --- | --- | --- | --- |
|  Pronssia | Salt Lake City 2002 | parikilpailu |  |
Clay Ives (s. 5. syyskuuta 1972) on kanadalaissyntyinen, mutta myöhemmin Yhdysvaltoja edustanut entinen ohjaskelkkailija. Hän kilpaili 1990-luvun alusta vuoteen 2002 saakka ja osallistui uransa aikana kaksiin talviolympialaisiin Kanadan edustajana, ja voitti olympiapronssia Yhdysvaltojen edustajana vuoden 2002 talviolympialaisten parikilpailussa yhdessä Chris Thorpen kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Clay Ives
Country Express (täsmennyssivu)

Country Express voi tarkoittaa ainakin seuraavia asioita:
Country Express, suomalainen yhtye
Country Express, vuonna 1976 julkaistu albumi
Country Express, vuonna 2016 julkaistu albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Country Express”, voi hakea sivunnimihaulla, laajalla sivunnimihaulla tai tekstihaulla.
Christian Lollike

Christian Lollike (s. 1974 Kööpenhamina, Tanska) on tanskalainen näytelmäkirjailija. Hän on opiskellut teatterialaa Aarhusin teatterissa 1998–2001. Hän kirjoittanut runsaasti näytelmiä, joista useimmat hän on myös ohjannut. Aarhusin teatterissa toimiessaan hän kirjoitti joukon merkittäviä näytelmiä, esimerkiksi Nathan (uden titel), joka esitettiin Århusin tuomiokirkossa. Hän johtaa nyttemmin CaféTeatretia.
Hän on saanut useita palkintoja. Hänet on valittu 2009 vuoden näytelmäkirjailijaksi, johon liittyy Reumert-palkinto.
Lolliken näytelmiä ovat Suomessa esittäneet Viirus-teatteri Kosmisk fruktanin ja Universum-teatteri Underverketin. Sirius-teatteri on esittänyt Underverketin vuonna 2010.
Lollike on kirjoittanut näytelmän Manifest 2083 norjalaisen joukkomurhaaja Anders Breivikin manifestin perusteella. Näytelmä tulee ensi-iltaan lokakuussa 2012. Tieto näytelmästä on herättänyt voimakasta paheksuntaa sekä Norjassa että Tanskassa. Näytelmä on monologi, ja sen esittää Café-teatterissa Olaf Hojgaard.
Lollike tunnetaan yhteiskunnallisista teksteistä. Hän sanoo tekevänsä analyysiä yhteiskunnasta eikä viihdettä: "Emme tee Hollywood-elokuvaa." Breivik-monologin jälkeen hän keskittyy Euroopan talouskriisiin.
Näytelmät

Lollike on kirjoittanut näytelmiä ja kuunnelmia.
Gensyn i Braunau, Midtvejsprojekt 1999, julkaistu Drama-kustantamon julkaisussa ”Seks danske enaktere”
Operation: Luise og Ferdinand (Schillerin mukaan), Aarhusin teatteri 2002, (ehdokkaana Reumert-palkinnon saajaksi vuoden näytelmäkirjailijana)
Pas på din lænestol!, Tanskan radio 2003, kuunnelma
Dom over skrig, Katapult 2004
Faust og Reklamekabaretten, Aarhusin teatteri 2004
Afrikas Stjerne Louise W. Hassingin kanssa, Bådteatret 2004
Underværket – the re-Mohammed-ty show, Katapult ja kuunnelma, Tanskan radio 2005
Himlen over os med Dejan Dukovski (Wim Wendersin mukaan), Edison 2005
Service Selvmord, Aarhusin teatteri 2006 (ehdokkaana Reumert-palkinnon saajaksi vuoden näytelmäkirjailijana)
Grace was here, Lars von Trierin Dogvillen dramatisointi, Kaleidoskop 2007
Nathan (uden titel) (Lessingin mukaan), Aarhusin teatteri 2007
Kosmisk frygt eller den dag Brad Pitt fik paranoia, Aarhusin teatteri 2008
Kødkarrusellen, Aarhusin teatteri (2009)
Undskyld, gamle, hvor finder jeg tiden, kærligheden og den galskab der smitter…?
Fremtidens historie, Kuninkaallinen teatteri ja Aarhusin teatteri 2009
Det normale liv, CaféTeatret ja Aarhusin teatteri 2011
Projekt Landbrug, CaféTeatret 2012
Manifest 2083 CaféTeatret 2012
Palkinnot ja tunnustukset

Lollike on saanut useita palkintoja.
Allenprisen 2003
Teater 1 Prisen 2005
Prix Europa 2007
Reumert – Vuoden näytelmäkirjailija 2009
Aiheesta muualla

Christian Lolliken kotisivu
Bruce Driver

| Bruce Driver> Henkilötiedot |
| --- | --- |
Syntynyt: 29. huhtikuuta 1962 Etobicoke, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  84 kg
Pelaajaura
Pääsarjaura:  1983–1998
Seurat:  Maine Mariners (AHL) New Jersey Devils (NHL) New York Rangers (NHL)
NHL-varaus:  108. varaus, 6. kierros, 1981 Colorado Rockies
| Stanley Cup  |
| --- | --- | --- |
|  | New Jersey Devils | 1995  |
Bruce Douglas Driver (s. 29. huhtikuuta 1962, Etobicoke, Ontario, Kanada) on kanadalainen uransa lopettanut jääkiekkoilija. Driverin ura NHL-puolustajana kesti 15 kautta vuosina 1983–1998. Hän pelasi 12 kautta New Jersey Devilsin ja kolme kautta New York Rangersin riveissä. Driver voitti Stanley Cupin vuonna 1995 New Jersey Devilsissä.
Pelaajaura > Uran alkuvuodet

Ennen ammattilaisuraansa Bruce Driver pelasi vuosina 1979-1980 Royal York Royalsissa OPJHL:ssa. Vuodet 1980-1983 Driver pelasi NCAA:ssa University of Wisconsin joukkueessa. Colorado Rockies varasi Driver vuoden 1981 NHL:n varaustilaisuudessa 6. kierroksella. Colorado Rockies siirtyi seuraavana vuonna 1982 New Jerseyn East Rutherfordiin ja otti nimekseen New Jersey Devils. Kaudella 1983-1984 Driver pelasi kaksitoista ottelua Maine Marinersin joukkueessa AHL:ssa, mutta hänen kautensa kului pääasiassa Kanadan maajoukkueessa. Samalla kaudella Driver pääsi pelaamaan ensimmäiset NHL-ottelunsa New Jersey Devilsin joukkueessa. Seuraavalla kaudella Driver vakiinnutti paikkansa Devilsin joukkueessa. Ensimmäiset vuodet Devilsissä eivät tuoneet menetystä, vaan seuran kaudet päättyivät runkosarjaan. Kaudella 1987-1988 runkosarja sujui aiempaa paremmin ja seura pääsi ensimmäistä kertaa pudotuspeleihin. Driver teki runkosarjassa koko uransa parhaat pisteet 15 maalia ja 40 maalisyöttöä. Pudotuspeleissä Devils eteni yllättäen itäisen konferenssin finaaleihin, joissa seura hävisi Boston Bruinsille otteluvoitoin 4-3.
Pelaajaura > Nousu Devilsin kapteeniksi ja uran ainoa Stanley Cup-voitto

Driver valittiin Devilsin kapteeniksi vuonna 1991 ja toimi joukkueen kapteenina kauden 1991-1992. Driver kuitenkin luopui kapteenin asemasta Devilsin hankkiessa seuraavalla kaudella joukkueeseen kokeneen puolustaja Scott Stevensin St. Louis Bluesista. Bruce Driver jatkoi New Jersey Devilsissä vuoteen 1995 saakka. Kaudella 1993-1994 Devils eteni aina itäisen konferenssin finaaliin, jossa Stanley Cup-voittoon asti edennyt New York Rangers oli kuitenkin parempi otteluvoitoin 4-3. Seuraava kausi 1994-1995 alkoi työsululla, joka kesti 103 päivää ja päättyi vasta 11. tammikuuta 1995. Tynkäkaudella New Jersey Devils eteni pudotuspeleissä aina Stanley Cup-finaaleihin. Bruce Driver pääsi näin ensimmäisen ja ainoan kerran pelaamaan NHL:n finaalisarjassa. Finaalissa Devilsin vastustajaksi asettui Detroit Red Wings. Runkosarjan voittanut Detroit lähti finaaleihin ennakkosuosikkina, mutta Devils murskasi Detroitin suoraan neljässä ottelussa voittaen seuran historian ensimmäisen Stanley Cupin otteluvoitoin 4-0.
Pelaajaura > Uran viimeiset vuodet New York Rangersissa

Devilsin Stanley Cup-voiton jälkeen Bruce Driver teki vapaana agenttina sopimuksen Devilsin paikallisvastustaja New York Rangersiin. Rangersissa Driver ei kuitenkaan enää noussut yhtä suureen rooliin ja hänet pistemääränsä alkoivat laskea. Bruce Driver pelasi kolme kautta Rangersissa. Driver lopetti uransa kauden 1997-1998 jälkeen.
Pelaajaura > Maajoukkueura

Bruce Driver pelasi Kanadan maajoukkueessa vuoden 1984 Sarajevon olympialaisissa. Olympiaturnauksessa Kanada sijoittui neljännelle sijalle. Driver edusti Kanadaa myös vuoden 1987 maailmanmestaruuskilpailuissa, joissa Kanada sijoittui neljäksi.